钦定古今图书集成/明伦汇编/官常典/第450卷 > 傅俊
## 钦定古今图书集成/明伦汇编/官常典/第450卷 > 傅俊

按《后汉书》本传，“俊字子卫，颍川襄城人也。世祖徇襄
城，俊以县亭长迎军，拜为校尉。襄城收其母弟宗族，
皆灭之。从破王寻等，以为偏将军，别击京、密，破之，遣
归颍川，收葬家属。及世祖讨河北，俊与宾客十馀人
北追及于邯郸，上谒世祖，使将颍川兵，常从征伐。世
祖即位，以俊为侍中。建武二年，封昆阳侯。三年，拜俊”
积弩将军，与征南大将军岑彭击破秦丰。因将兵徇
江东，扬州悉定。七年卒，谥曰“威侯。”子昌嗣。